**Golau**

**Adnod:** *Dw i wedi dod fel golau i'r byd, fel bod dim rhaid i'r bobl sy'n credu ynof fi aros yn y tywyllwch. Ioan 12:46*

Cwis i bawb ond i blant yn bennaf!

**Cofiwch glicio drwy’r holl sleidiau i ymarfer cyn cyflwyno’r cwis a dysgu’r adnod.**

**Cyflwyniad:** Rydyn ni’n mynd i gael cwis byr.

**Beth yw'r rhain?**

Ateb – paneli solar ar do tŷ.

Ateb – cae yn llawn o baneli solar enfawr.

Esboniwch (yn syml) fod goleuni’r haul hefyd yn gwresogi/cynhesu. Rydyn ni’n gallu creu trydan a chynhesu dŵr oherwydd bod yr haul yn tywynnu ar y paneli solar.

Mae’r cyfrifiannell (calculator) a’r radio eisoes yn bodoli – gwres yr haul sy’n rhoi egni iddyn nhw. Mae gwyddonwyr / peirianwyr wrthi’n datblygu ceir fydd yn gallu defnyddio egni’r haul!

**Neges ac adnod**

Mae golau’r haul yn nerthol, ond yn bennaf rydyn ni angen golau er mwyn i ni weld. Dydyn ni ddim eisiau byw yn y tywyllwch.

Mae golau yn helpu ni i weld yn y tywyllwch – Cats’ eyes; lampau stryd, goleuadau maes awyr er mwyn i’r awyren lanio’n ddiogel.

Mae popeth yn well gyda goleuni.

Pwysleisiwch fod golau yn dda ac yn ddefnyddiol. Soniwch am yr holl adegau rydyn ni’n dibynnu ar oleuni. Mae golau yn werthfawr, mae golau yn ein helpu ni i weld.

Dwedwch mai Iesu yw golau’r byd. Dwedwch fod Iesu’n werthfawr, a’i fod o’n helpu ni i weld sut un ydy Duw. Dydy Iesu ddim eisiau i ni fyw ‘mewn tywyllwch’, nid tywyllwch fel sydd i’w gael yn y nos, ond y tywyllwch o fyw heb Dduw yn rhan o’n bywydau. Mae pawb sy’n credu yn Iesu yn cael goleuni sbesial Duw yn eu bywydau.

Ymhelaethwch os dymunwch yn unol ag oedran eich plant. Dysgwch yr adnod gyda’ch gilydd fel cynulleidfa.